钦定古今图书集成/明伦汇编/氏族典/第566卷 > 《廖用贤尚友录》 > 徒单克宁
## 钦定古今图书集成/明伦汇编/氏族典/第566卷 > 《廖用贤尚友录》 > 徒单克宁

按《金史徒单克宁传》：“克宁本名习显，其先金源县人，
徙居北古土之地，后徙置猛安于山东，遂占籍莱州。
父况者，官至汾阳军节度使。克宁资质浑厚，寡言笑，
善骑射，有勇略，迁侍卫亲军马步军都指挥使，改忠
顺军节度使。大定初，讨契丹，克宁与纥石烈志宁为
严与贼遇，越九日，复追及贼于霿𩃭河，克宁以骑二”
千追掩十五里，贼迫涧不得亟渡，杀伤甚众。契丹平，
克宁除太原尹。未阅月，宋吴璘侵陕右，遣克宁出军
楚、泗之间，与宋将魏胜相拒。宋兵大败，追至楚州，射
杀魏胜，遂取楚州及淮阴县，宋人乃大惧，一一如约。
兵罢，改大名尹，历河间、东平尹。召为都点检，迁枢密
副使，兼知大兴府事。改太子太保，拜平章政事，封密
国公，罢为东京留守，复拜平章政事。克宁为相，持正
守大体，至于簿书期会，不屑屑然也。二十一年，徙封
定国公，以司徒兼枢密使。二十二年，诏赐今名。二十
八年十二月，诏克宁以太尉兼尚书令，封延安郡王。
二十九年正月癸巳，世宗崩于福安殿。是日，克宁等
宣遗诏，立皇太孙为皇帝，是为章宗，徙封为东平郡
王。明昌二年，克宁属疾，章宗往视之，即榻前拜太师，
封淄王。二月，薨，谥忠烈。明昌五年，配享世宗庙廷。《大
安》元年，改配享章宗庙廷。